SGP กำไรปี 60 กระฉูด 2.8 พันลบ. รับยอดขายพุ่ง-ค่าใช้จ่ายลด เล็งปันผล 1 บ. XD 8 มี.ค.61
SGP ฟอร์มเจ๋ง! กำไรปี 60 กระฉูด 151.28% มาที่ 2.81 พันลบ. จากปีก่อนมีกำไร 1.12 พันลบ. รับยอดขายพุ่ง-ค่าใช้จ่ายลด เล็งปันผล 1 บ. XD 8 มี.ค.61 กำหนดจ่าย 9 พ.ค. 61
22 ก.พ. 2561

บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP รายงานผลการดำเนินงานประจำปี 60 (รวมบริษัทย่อย) สิ้นสุดวันที่ 31 ธ.ค. 60 มีกำไรสุทธิดังนี้

โดยผลการดำเนินงานประจำปี 2560 มีกำไรเพิ่มขึ้นเนื่องจากบริษัทและบริษัทย่อยมีรายได้จากการขาย ขนส่ง และให้บริการเพิ่มขึ้นกว่าช่วงเดียวกันของปีก่อน ซึ่งรายได้ที่เพิ่มขึ้นมาจากธุรกิจจำหน่ายก๊าซ LPG ทั้งในและต่างประเทศซึ่งมีสาเหตุมาจากปริมาณการขายที่เพิ่มขึ้นและราคาก๊าซ LPG ในตลาดโลก (CP Saudi Aramco) ที่ปรับตัวเพิ่มขึ้นกว่าปีก่อนในงวดเดียวกัน
อีกทั้งยังมีผลกำไรขั้นต้นเพิ่มขึ้นจากปริมาณการขายที่เพิ่มขึ้น และราคาก๊าซ LPG ในตลาดโลกปรับตัวขึ้นต่อเนื่อง รวมถึงบริษัทมีค่าใช้จ่ายในการขายและบริหารลดลงจากช่วงเดียวกันของปีก่อน
พร้อมเตรียมจ่ายเงินปันผลจากงวดการดำเนินงานวันที่ 1 ก.ค. 60 ถึงวันที่ 31 ธ.ค. 60 เป็นเงินสดในอัตรา 1 บาทต่อหุ้น ขึ้นเครื่องหมาย XD วันที่ 8 มี.ค.61 กำหนดจ่ายปันผล 9 พ.ค. 61